Curs Astrologie Nr. 3 1 
SIMBOLISMUL PLANEIELOR 


Partea a Il-a 


JUPITER 


Jupiter într-o temă natală evidenţiază manifestarea personalităţii profunde a 
omului, posibilităţile de expansiune atât la nivel inferior (legate de societatea în 
care trăieşte), cât şi la nivel superior (în evoluţia sa spirituală). Jupiter indică 
modalităţile fiinţei de a se integra în lume, legile morale şi etice din societate, 
regulile, principiile şi modul în care fiecare le percepe şi le foloseşte. Semnul 
zodiacal al lui Jupiter ne dă informaţii cu privire la modul în care percepem 
dreptatea, cum aplicăm legile, cum ne rezolvăm problemele. Intrând în legătură cu 
potenţialul jupiterian din astrograma noastră, avem cele mai mari şanse să ducem 
o viaţă plină de frumuseţe, în armonie cu legile naturii, o viaţă caracterizată în 
primul rând de uşurinţa de a înţelege lucrurile, de discernământul de a decide şi 
de înţelepciunea de a fi fericiţi. 

Jupiter este în legătură cu abundența, generozitatea, bunătatea şi ne arată 
cum putem să devenim mai buni, atât cu ceilalţi cât şi cu noi înşine. Jupiter este 
planeta norocului, datorită faptului că poziţia lui dintr-o temă natală indică 
modalităţile prin care nativul va manifesta capacitatea de a detecta momentele şi 
situaţiile favorabile din mediul în care trăieşte. 

În fiinţa umană reprezintă forţa benefică ce caută fericirea în orice, ştiind să 
se bucure de fiecare dar pe care viaţa i l-a oferit. Jupiter trezeşte dorinţa de a 
cunoaşte adevărul, de a aduce armonie şi pace în mediul în care trăim. Această 
cunoaştere nu trebuie să fie neapărat exprimată, ea se impregnează în fiinţa 
umană sub forma unei concepţii de viaţă, a unei filosofii, a unei morale, deoarece 
provine dintr-un proces de interacţiune dintre mediu şi propria fiinţă. 


Cuvintele cheie ale celor trei niveluri de vibraţie: 


1. Nivelul inferior: extremism, complacere în bogăţie, aroganță, încălcarea legilor, 
fanatism, idolatrie 

2. Nivelul mediu: bunătate, generozitate, simţ al adevărului, jovialitate, gândire 
filosofică, sinceritate 

3. Nivelul spiritual: calea spirituală, maestrul, fiinţe protectoare, înţelepciune, 
discernământ spiritual, dăruire conştientă, bun simţ 


SINTEZĂ: 
Semnifică: norocul, ordinea, momentele favorabile, şansa şi eforturile depuse, cât 
şi capacitatea de a le valorifica binele. 
Caracteristici: - retrogradaţia este de 117 de zile (aprox. 4 luni) pe an şi face turul 
zodiacului în aprox. 12 ani (1 an într-un semn ). 
Guvernează: zodia Săgetatorului, ziua de Joi, casa a IX-a, culoarea albastru şi 
staniul. 
Plante: teiul, stejarul, salvia, iasomia, coacăzele, macrişul şi mărarul. 
Fizic: guvernează funcţiile hepatice, circulaţia arterială, hipofiza, obezitatea, 
calviţia. 
Mitologie: Zeus la greci, Jupiter la romani, Indra la indieni. 


SATURN 


Aflându-se la frontiera tradițională a Sistemului nostru Solar, Saturn este 
supranumit “Seniorul Karma-ei”. El este menit să-l determine pe omul obişnuit să 
descopere adevăratele valori prin suferință şi sacrificiu. Tradițiile spirituale 
confirmă lecţia majoră a lui Saturn care susţine că pentru omul obişnuit suferința 

este cea mai rapidă cale de evoluţie. Înțelegerea lecţiei saturniene determină 
deblocarea unui potenţial de excepţie. 

În astrograma natală, Saturn evidenţiază cele mai importante, dar în acelaşi 
timp şi cele mai grele teste ale acestei vieţi. Saturn ne face să ne confruntăm cu 
multele blocaje pricinuite de greşelile din vieţile trecute şi care în această viaţă ne 
sunt puse în evidenţă tocmai de încercările cele mai crâncene. Pe de altă parte, 
Saturn determină fiinţa umană să se confrunte cu propriile greşeli şi limitări, dar îi 
conferă şi modalitatea cea mai eficientă de ardere karmică. 

În fiinţa umană, Saturn aduce maturitate, responsabilitate, disciplinează 
omul punându-l în situaţii în care este nevoit să utilizeze adevăratele lui 
potenţialităţi. Simbolizează curajul nebunesc, răbdarea, perseverenţa, tenacitatea 
care ne fac luptători fermi şi plini de îndrăzneală. În această direcţie scriitorul 
american Carlos Castaneda spunea: ”Alegem o singură dată, alegem între a fi, fie 
luptători, fie oameni obişnuiţi. O a doua ocazie nu există. Nu pe acest pământ”. 
Folosind aceste calităţi, Saturn răsplăteşte omul cu o forţă spirituală capabilă să 
confere succes deplin în toate activităţile lumii materiale, pământene. Saturn pune 
în evidenţă toate limitările, blocajele, piedicile ce au determinat şi mai determină 
încă o stare de complacere şi astfel forţează omul să se depăşească continuu. Intr- 
un mod direct şi uneori foarte dur, îi spulberă individului himerele ajutându-l să 
vadă lucrurile aşa cum sunt. Astrologia esoterică spune că planeta cu inele stăruie 
asupra individului până la plata tuturor datoriilor karmice. Saturn reprezintă acea 
etapă din evoluţia omului, în care doar printr-un efort personal deosebit, prin 
intermediul practicilor spirituale intense, prin răbdare şi responsabilitate se pot 
depăşi încercările destinului. 

Saturn este considerat a fi stăpânul timpului şi tocmai de aceea, doar cei 
care reuşesc să fie cu adevărat disciplinaţi, cei care niciodată nu se plâng că nu le 
ajunge timpul, vor putea trezi în fiinţa lor magica putere a lui Saturn. 


Cuvintele cheie ale celor trei niveluri de vibraţie: 


1. Nivelul inferior.  frici, complexe de inferioritate, zgârcenie,  răutate, 
încăpățânare, severitate, tristeţe, ambiţii egoiste, indiferenţă, sadism 

2. Nivelul mediu:  autodiciplină, perseverenţă, răbdare, simţ al datoriei, 
responsabilitate, prudenţă 

3. Nivelul spiritual: fermitate şi aspirație spirituală, centrare interioară, fidelitate 
faţă de calea spirituală şi faţă de maestru, tapasul, canoanele, raportarea 
directă la esenţă, controlul timpului 


SINTEZĂ: 
Semnifică: limitările la care sunt supuşi oamenii, mentalul concret, valorile 
timpului şi ale răbdării, testele spirituale care obligă fiinţa să-şi conştientizeze 
karma şi să se integreze în armonia universală. 
Caracteristici: - retrogradează în jur de 134 de zile pe an şi parcurge zodiacul în 
aproximativ 29 de ani (2,5 ani într-un semn). 
Guvernează: zodia Capricornului, ziua de Sâmbătă, casa a X-a, culoarea negru şi 
plumbul. 
Plante: orzul, ovăzul, păpădia, ienupărul, iedera, coada calului, fagul şi chiparosul. 
Fizic: guvernează sistemul osos, pielea, dinţii, vezica biliară, splina, paralizia, 
scleroza. 
Mitologie: Cronos la greci, Kala la indieni. 


URANUS 


În tema natală, Uranus reprezintă valorile de surpriză, de schimbare bruscă, 
iniţiativele, intuiţiile geniale. Semnul zodiacal al lui Uranus desemnează cel mai 

original sector al temei şi indică modul în care se manifestă aspiraţia unei 
persoane către libertate şi individualitate. Ştiind că Saturn este în corespondenţă 
cu puterea timpului, Uranus, dincolo de frontiera tradiţională a Sistemului nostru 
Solar, reprezintă puterea spaţiului. Uranus evidenţiază modul în care un om poate 
stabili o legătură intuitivă cu Mentalul Universal şi în ce măsură poate avea idei 
originale şi inspiraţie în a înţelege viaţa şi a rezolva problemele. De asemena, 
indică tipul de prieteni pe care o persoană îi caută, precum şi scopul şi tipul 
acţiunilor desfăşurate de grupurile (sociale sau spirituale) din care face parte. 
Poziţia în semne a lui Uranus este importantă pentru a preciza diferenţele dintre 
generaţii, destinul comun al unui grup de oameni născuţi în aceeaşi perioadă de 
timp. Poziţia în semne are mai mult o importanţă istorică (socială) decât 
individuală. Ea menţionează mijloacele prin care unei fiinţe i se oferă oportunitate 
şi libertate faţă de limitările karmice ale trecutului, astfel încât să se poată 
exprima într-un mod creator. 

Psihologic vorbind, Uranus conferă posibilitatea de unificare a extremelor şi 
îl face pe omul obişnuit să fie îndrăgostit de recorduri, de bravură sau de orice alt 
element care îl poate duce peste limita extremă a puterilor sale. De aceea pentru a 
beneficia din plin de influxul uranian trebuie ca fiinţa să-şi poată controla deja 
agresivitatea şi violenţa sau altfel spus să posede un ferm echilibru lăuntric. 
Uranus este în strânsă legătură cu stările de intuiţie genială, cu capacităţile 
paranormale şi cu modul în care îşi foloseşte omul liberul său arbitru. Folosirea 
corectă a libertăţii, respectul libertăţii individuale precum şi respectul libertăţii 
celorlalţi este evidenţiat de modul în care noi rezonăm cu sfera de forţă a lui 
Uranus. 


SINTEZĂ: 
Semnifică: tot ceea ce este nou, reformele, revoluțiile, ştiinţele de graniţă, 
astrologia. 


Caracteristici: - este retrograd aproape 153 de zile (5 luni) pe an şi parcurge 
zodiacul în jur de 84 de ani, traversând un semn în 7 ani. 

Guvernează: zodia Vărsătorului, casa a XI-a, culoarea bleu ciel şi uraniul. 

Fizic: sistemul nervos parasimpatic. 

Mitologie: Ouranus - tatăl lui Cronos (Saturn), în mitologia greacă, şi Urania una 
dintre muze. 

Cuvintele cheie: libertate, intuiţie, originalitate, genialiate, înţelepciune, reformă, 
prietenie, creativitate, puteri paranormale ce apar prin dinamizarea şi trezirea 
celui de al treilea ochi - ajna chakra. 


NEPTUN 


În tema natală Neptun simbolizează căutarea celui mai înalt ideal, dorinţa 
ceea mai profundă ce este ascunsă în adâncurile sufletului. Nu întâmplător, Venus 
este octava inferioară a lui Neptun, căci astfel putem spune că doar dacă învăţăm 
să iubim, să dăruim şi să primim iubire ni se va revela adevăratul drum al vieţii, 
menirea noastră spirituală. Doar după ce trecem peste multele încercări afective şi 
vom şti să ne iubim aproapele ca noi înşine vom avea acces la starea de 
compasiune şi iertare divină. 

Poziţia în semne a lui Neptun indică felul manifestărilor culturale generate 
de facultăţile creatoare şi imaginative ale umanităţii într-o perioadă de 14 ani 
(timp în care parcurge un semn). Generaţia care are Neptun în acelaşi semn 
împărtăşeşte un destin spiritual comun. Într-o temă astrologică, un Neptun 
puternic aspectat acordă o imaginaţie foarte vie, o fire artistică atrasă de muzică şi 
literatură. Influenţa neptuniană benefică conferă fiinţei puterea de a conştientiza 
profund şi armonios viaţa la toate nivelele ei, precum şi o mare acuratețe a 

percepţiilor sale spirituale. În lipsa rezonanţelor cu Neptun credinţa este afectată 
şi omul nu-şi poate folosi voinţa şi inspiraţiile sufleteşti. Astfel, sunt posibile stările 
de mediumitate, hiperreceptivitatea, contactul entităţilor subtile, etc. 

În fiinţa umană Neptun este în strânsă legătură cu aspiraţiile spirituale 
profunde şi cu iniţierea. Este în legătură cu cercetarea idealului şi găsirea sensului 
vieţii. Este însărcinat să răscolească în adâncurile fiinţei, pentru a ne învăţa lecţia 
totală a compasiunii. Îi face pe oameni meditativi, compasivi şi îi eliberează de 
limitările raţionale şi intelectuale, stimulând percepțiile extarsenzoriale. Intrând în 
rezonanţă cu energia lui Neptun ne putem branşa la sfera de manifestare a iubirii 
cristice. De asemena, Neptun este cel care pregăteşte fiinţa pentru o iniţiere 
spirituală majoră şi simbolizează Dharma, sau datoria spirituală. 


SINTEZĂ: 
Semnifică: iubirea aproapelui „căutarea idealului, accesul la “lumea de dincolo”. 
Caracteristici: - are mers retrograd 169 de zile (apr. 5 luni) şi parcurge cercul 
zodiacal în 165 de ani (apr.14 ani într-un semn). 
Guvernează: zodia Peştilor, casa a XII-a, culoarea bleu marin şi neptuniul. 
Fizic:guvernează măduva spinării şi talamusul. 
Mitologie: zeul mării, Poseidon , la greci. 
Cuvintele cheie: imaginaţie controlată, iertare, compasiune, idealism, clarviziune, 
vise premonitorii, puteri psihice paranormale native, înţelegere intuitivă. 


PLUTON 


În tema natală, Pluton reprezintă valorile de transformare şi regenerare ale 
individului. El subliniază ceea ce trebuie distrus pentru a fi reconstruit. Reprezintă 
uneori misterele de neînțeles şi face ca omul să se regăsească singur faţă în faţă 
cu problemele sale existenţiale. Poziţia în semne are o mare importanţă istorico- 
socială, deoarece ea aduce refaceri fundamentale şi transformări profunde în 
sferele vieţii umane. Aceste transformări pot fi regeneratoare sau degenerative, 
dar de obicei ambele efecte sunt resimţite până la extreme de bine şi de rău, 
deorece Pluton indică întotdeuna o schimbare permanentă. Valoarea spirituală a 
acestor transformări este deosebită deoarece scopul lor este întotdeauna acela de 
a distruge ceva rău pentru a crea ceva bun şi eficient. 

În fiinţa umană, Pluton este intim legat de puterea de conştientizare, făcând 
să apară starea de comuniune cu conştiinţa cosmică. Psihologic vorbind, Pluton îi 
face pe oameni să trăiască la modul real cele mai profunde aspecte ale sufletului 
lor prin raportarea continuă la valorile arhetipale. Nimeni nu se poate ascunde atât 
timp cât propriile sentimente subconştiente prind viaţă şi devin reale şi 
provocatoare. Acceptarea schimbărilor de orice fel, purificarea şi autocontrolul 
sunt cerinţe importante în astfel de situaţii. Marea dificultate în folosirea energiilor 
plutoniene este aceea că fiecare om trebuie să-şi depăşească limitele de unul 
singur. Nativul trebuie să fie mai interesat de transformările interioare decât de 
încercările de a schimba lumea exterioară (adică trebuie să observăm prima dată 
bârna din ochii noştri şi apoi paiul din ochii celorlalţi). Aceasta şi pentru că nativul 
resimte problemele sociale ca şi cum ar fi ale sale şi vrea să le rezolve, să schimbe 
lumea. În manifestarea sa spirituală Pluton reprezintă Voința Divină care aduce pe 
Pământ manifestarea cea mai pură a energiei cosmice. 


SINTEZĂ: 
Semnifică: forţa de transformare instantanee, renaşterea, legea cauzei şi a 
efectului, schimbarea în profunzime. 
Caracteristici: - are mers retrograd de 158 de zile pe an şi parcurge cercul zodiacal 
în aproximativ 248 de ani (aproape 20 de ani într-un semn). 

Guvernează: zodia Scorpionului, casa a VIII-a, culoarea negru şi roşu şi plutoniul. 
Fizic: guvernaează forţele creatoare şi regeneratoare ale corpului, gonadele şi 
inconştientul. 

Mitologie: Hades - zeul morţii, la greci şi Dis - zeul infernului, la romani. 

Cuvintele cheie: transformare, regenerare, energie sexuală controlată, 
transmutare şi sublimare, profunzime, transfigurare, capacitatea de a fi un releu 
continuu de manifestare a voinței divine. 


OCTAVELE PLANETARE 


Planetele în astrologie se grupează şi în funcție de maturitate. Această 
clasificare pune în evidență octavele superioare şi inferioare ale planetelor ce 
reprezintă într-un mod simbolic etape în evoluția omului. 

Energiile planetelor personale sunt accesibile tuturor. Toți le experimentează 
de-a lungul vieţii în diferite ipostaze în funcţie de evoluţia spirituală a fiecăruia. În 
ceea ce priveşte planetele transpersonale acestea sunt greu accesibile deoarece 
necesită trecerea prealabilă prin intermediul octavelor inferioare, după cum se 
vede în tabelul de mai jos. 


Octava | Octava CERINȚA 
inferioa | superio | transferului de la octava inferioară la octava 

ră ară superioară 
Soare Jupiter | Trebuie să avem vitalitate, voinţă şi încredere (Soare), 
d pentru a reugşii să respectăm legile spirituale, pentru a 


trezi maestrul din noi (Jupiter). 
Saturn | Trebuie să ne controlăm emoţiile şi subconştientul 


P (Luna), pentru a obţine disciplina şi perseverenţa 
Luna interioară (Saturn). 
Uranus | Trebuie să studiem şi să controlăm mintea (Mercur), 
Pe pentru a avea acces la cunoaşterea superioară, 
Mercur nonraţională, la genialitate (Uranus). 


Neptun | Trebuie să învăţăm să ne iubim pe noi înşine şi să 
trecem testul iubirii de cuplu (Venus), pentru a putea 
trăi starea de compasiune şi iubire ideală, pentru a 
Venus fuziona cu iubirea Christică (Neptun). 
a ENTON Trebuie să ne stăpinăm dorinţele, să îndrăznim, să fim 
pregătiţi de luptă în fiecare clipă (Marte), dacă vrem 
ca acţiunile noastre să aibă eficienţă spirituală, să fie 
divin integrate, înălţând şi unind voinţa noastră cu 
Marte Voința lui Dumnezeu (Pluton). 


